**Teoste kasutamise leping 1-22/31**

/vastavalt digitaalallkirjastamise kuupäevale/

Eesti Rahva Muuseum, registrikood 70005536, aadress Muuseumi tee 2, 60532 Tartu, (edaspidi „**ERM**”), mida esindab direktor Laura Kipper ühelt poolt,

**Riigimetsa Majandamise Keskus** (edaspidi „**RMK**“) registrikood 70004459, aadress Mõisa/3, Sagadi küla, Haljala vald, 45403 Lääne-Viru maakond, mida esindab külastuskorraldusosakonna juhataja Marge Rammo, teiselt poolt ja

edaspidi Muuseum ja Kasutaja eraldi nimetatud „**Pool**„ ja ühiselt koos „**Pooled**“,

arvestades, et:

1. ERMile kuulub autoriõigusega kaitstud film ühepuulootsiku ehitamisest ja kasutamisest Soomaal;
2. RMK soovib filmi eksponeerida ja kasutada Soomaa rahvuspargi külastuskeskuse valmivas püsiekspositsioonis,

on Pooled kokku leppinud alljärgnevas Teoste kasutamise lepingus(edaspidi „**Leping**“):

1. **Lepingu ese ja eesmärk** 
   1. ERM annab RMKle tasuta lihtlitsentsi kasutada ERMile kuuluvat filmi „Ühepuulootsiku ehitus ja kasutus Soomaal” (“The story of building and using dugout boats in Soomaa”) (edaspidi „**Teos**“). ERM annab üle filmi kaks versiooni: eestikeelse ja inglisekeelse.
   2. RMKl on õigus Teost kasutada Soomaa rahvuspargi külastuskeskuse püsiekspositsioonis ning seda näidata loodusharidusliku programmi raames gruppidele.
2. **Kasutusõiguse ulatus ja kehtivus**
   1. RMKl on õigus Teost kasutada Lepingus kokkulepitud eesmärgil ilma all-litsentsi andmise õiguseta kolmandatele isikutele.
   2. Teoste kasutuse lihtlitsents kehtib Soomaa rahvuspargi külastuskeskuse püsinäituse avatud oleku aja jooksul
3. **Poolte õigused ja kohustused**
   1. RMK tagab, et külastuskeskuses eksponeeritud filmi juures on info:

film on valminud ERMi ja Eesti Haabjaseltsi koostöös, filmi autorid on Maido Selgmäe ja Liisi Jääts.

1. **Lepingu jõustumine ja lõppemine**
   1. Käesolev Leping jõustub selle digitaalsel allkirjastamisel Poolte poolt. Lepingu lõppemisel ei oma Kasutaja enam mistahes õigusi Teoste kasutamiseks, v.a kui Pooled lepivad kirjalikult kokku teisiti.
   2. Pooltel on õigus leping erakorraliselt üles öelda võlaõigusseaduses sätestatud juhtudel ja korras.
   3. Lepingu lõppemisel mistahes põhjusel kohaldatakse ka pärast Lepingu lõppemist neid Lepingu sätteid, mis oma olemuse tõttu sätestavad Poolte õigusi ja kohustusi pärast Lepingu lõppemist.
2. **Vastutus ja lõppsätted**
   1. Pool vastutab Lepingus endale võetud kohustuste täitmise eest ning hüvitab teisele Poolele Lepingu mittenõuetekohase täitmise või täitmata jätmisega tekitatud kahju. Pooled ei vastuta kohustuste täitmata jätmise või mittekohase täitmise eest, kui kohustuste täitmata jätmise või mittekohase täitmise põhjustas teise Poole tegevus või tegevusetus.
   2. ERM ei vastuta Teoste sihi- või õiguspäratu kasutamise eest kolmandate isikute poolt, sealhulgas juhtudel, kui need on muudetud või kasutatud kontekstis, mis kahjustab autori või kolmandate isikute mainet või õigusi.
   3. Kumbki Pool ei või teise Poole eelneva kirjaliku nõusolekuta Lepingust tulenevaid õigusi ega kohustusi üle anda ega teha toiminguid, mis tooksid kaasa nimetatud õiguste või kohustuste ülemineku seaduse alusel (sh ettevõtte võõrandamise käigus).
   4. Lepingu muutmise kokkulepped on kehtivad üksnes juhul, kui need on sõlmitud kirjalikus vormis.
   5. Lepingule kohaldatakse Eesti õigust.
   6. Lepingust tulenev vaidlus lahendatakse Poolte läbirääkimistega. Kokkuleppe mittesaavutamise korral lahendatakse vaidlus Harju Maakohtus.
3. **Allkirjad:**

|  |  |
| --- | --- |
| Marge Rammo | Laura Kipper |
| Külastuskorraldusosakonna juhataja  Riigimetsa Majandamise Keskus | Direktor  ERM |
| /allkirjastatud digitaalselt/ | /allkirjastatud digitaalselt/ |